Experți: Rusia ar investi în influențarea alegerilor din Republica Moldova echivalentul a circa un procent din PIB-ul acestei țări
Experții estimează că, anul acesta, Rusia investește în influențarea alegerilor de la Chișinău echivalentul a circa un procent din PIB-ul Republicii Moldova, adică aproximativ 150 de milioane de euro, iar propaganda rusă, prezentă și în România, are menirea să slăbească încrederea în UE și NATO, precum și să afecteze ajutorul pentru Ucraina. Experți de la Chișinău și București au prezentat principalele narațiuni ale propagandei ruse, în cadrul unei conferințe organizate la București de Asociația Expert Forum.